KAsset ออกกองทุน KFF22I เปิดขาย 5-11 พ.ค.นี้
KAsset ออกกองทุน KFF22I อายุ 1 ปี ลงทุนขั้นต่ำ 500 บาท เปิดขาย 5-11 พ.ค.นี้
KAsset ออกกองทุน KFF22I อายุ 1 ปี ลงทุนขั้นต่ำ 500 บาท เปิดขาย 5-11 พ.ค.นี้
6 พ.ค. 2564

นายนาวิน อินทรสมบัติ รองกรรมการผู้จัดการ สายงานจัดการลงทุนต่างประเทศ บลจ.กสิกรไทย (KAsset) เปิดเผยว่า ตราสารหนี้ที่มีความน่าเชื่อถือในระดับที่สามารถลงทุนได้ (Investment Grade) โดยเฉพาะตราสารหนี้ภาครัฐในภูมิภาคเอเชีย ยังคงมีความน่าสนใจจากขีดความสามารถในการดำเนินนโยบายทางการเงินแบบผ่อนคลาย และการแสวงหาผลตอบแทนที่ดีขึ้นของผู้ลงทุน (Search for Yield)
ทั้งนี้ บลจ.กสิกรไทย ทยอยจัดตั้งกองทุน Term Fund Plus อย่างต่อเนื่อง และสามารถระดมทุนได้ถึง 78,438 ล้านบาท (ข้อมูล ณ เม.ย. 64) โดยกองทุนล่าสุดชื่อว่า กองทุนเปิดเค ตราสารหนี้ต่างประเทศ 2022I (KFF22I) เตรียมเปิดเสนอขายครั้งแรก (IPO) ในระหว่างวันที่ 5-11 พฤษภาคม 2564
โดยกองทุน KFF22I เน้นลงทุนในตราสารหนี้คุณภาพดีทั่วโลกโดยเฉพาะในภูมิภาคเอเชีย โดยแบ่งสัดส่วนประมาณ 60% ลงทุนผ่านกองทุนต่างประเทศ Invesco Asian Bond Fixed Maturity Fund 2022 – VIIl, Class C (USD)-Acc ซึ่งบริหารจัดการโดย Invesco บลจ.ชั้นนำระดับโลกที่มีความเชี่ยวชาญด้านการบริหารจัดการกองทุนตราสารหนี้ ในขณะที่อีกประมาณ 40% ที่เหลือ บลจ.กสิกรไทย จะบริหารโดยการกระจายลงทุนในเงินฝากต่างประเทศ ได้แก่ เงินฝาก PT Bank Rakyat Indonesia (ประเทศอินโดนีเซีย), เงินฝาก Qatar National Bank (ประเทศกาตาร์) และเงินฝาก Bank of China (สาธารณรัฐประชาชนจีน)
อย่างไรก็ดี กองทุน Term Fund Plus มีความน่าสนใจจากการใช้กลยุทธ์ Buy &amp; Maintain ที่เน้นกระจายลงทุนในตราสารหนี้กว่า 80 ตราสาร ซึ่งมากกว่าเทอมฟันด์ทั่วไป และเป็นตราสารหนี้ระดับ Investment Grade ไม่น้อยกว่า 70% อีกทั้งยังกระจายลงทุนบางส่วนในเงินฝากต่างประเทศ เพื่อลดความผันผวนของพอร์ต ดังนั้น Term Fund Plus จึงเหมาะสำหรับผู้ที่มองเห็นโอกาสการลงทุนในตราสารหนี้และเงินฝากต่างประเทศ สามารถรับความเสี่ยงในระดับปานกลาง และถือครองหน่วยลงทุนเป็นเวลา 1 ปีได้
ทั้งนี้บลจ.กสิกรไทย ขอสงวนสิทธิ์ให้ในวันที่ 5 พฤษภาคม 2564 เปิดเสนอขายตั้งแต่เวลา 11.00 น. เป็นต้นไป และไม่รับชำระค่าซื้อหน่วยลงทุนด้วยเช็คในวันที่ 11 พฤษภาคม 2564 สำหรับผู้ที่สนใจสามารถเริ่มต้นลงทุนได้เพียง 500 บาท ผ่านแอปพลิเคชัน K PLUS หรือ K-My Funds หรือ ธนาคารกสิกรไทยทุกสาขาทั่วประเทศ โดยเมื่อกองทุนครบกำหนดอายุโครงการ เงินค่าขายคืนอัตโนมัติจะถูกนำไปซื้อหน่วยลงทุนของกองทุนเปิดเค ตราสารรัฐระยะสั้น (K-TREASURY) หรือ กองทุนเปิดเค ตราสารหนี้ระยะสั้น (K-SF) ตามที่ผู้ลงทุนได้แจ้งความประสงค์ไว้ เพื่อโอกาสรับผลตอบแทนอย่างต่อเนื่อง
 